ຊາວທິເບດບໍ່ຍອມຮັບ ເປົ້າໝາຍ ການພັດທະນາທິເບດ ຂອງຈີນ (ເບິ່ງວີດີໂອ)
ເຖິງ​ແມ່ນ​ເສດຖະກິດລະດັບ​ທ້ອງ​ຖິ່ນ​ໄດ້​ເຕີບ​ໂຕ​ຂຶ້ນແຕ່​ກໍ​ຍັງ​ເກີດ​ມີ​ຄວາມຮູ້​ສິດ​ຜິດ​ຫວັງ​​ເຊັ່ນ​ກັນຢູ່​ໃນ​ຊົນ​ເຜົ່າ​ທິ​ເບ​ດຫລາຍກຸ່ມ
ຈີນໄດ້ຕໍ່ສູ້ປົກປ້ອງມາເປັນເວລາດົນນານ ກ່ຽວກັບນະໂຍບາຍຕ່າງໆຂອງຕົນໃນທິເບດທີ່ແນ ເປົ້າໝາຍໃສ່ການພັດທະນາແລະຍົກລະດັບມາດຕະຖານການຄອງຊີບຢູ່ໃນຂົງເຂດທີ່ສອກ ຫລີກແລະທຸກຈົນດັ່ງກ່າວ ແຕ່ໃນຂະນະທີ່ການປະທ້ວງຫຼາຍໆບັ້ນພ້ອມກັບການຈູດເຜົາຕົນເອງ ຂອງຊາວທິເບດຍັງດຳເນີນຢູ່ຕໍ່ມາໃນບາງຂົງເຂດນັ້ນ ຄວາມບໍ່ສະຫງົບ ທີ່ວ່ານີ້ ແມ່ນເປັນການປະຕິເສດຂອງມະຫາຊົນ ຕໍ່ການກ່າວອ້າງກ່ຽວກັບຄວາມກ້າວໜ້າຕ່າງໆຂອງຈີນ Stephanie Ho ມີລາຍງານ ກ່ຽວກັບເລື່ອງນີ້ ຈາກກຸງປັກກິ່ງ ດັ່ງທອງປານຈະນຳມາ ສະເໜີທ່ານ ນີ້ຄືືວິທີທີ່ຊາວທິເບດ ຖືກວາດພາບໃຫ້ຮູ້ຢູ່ໃນສື່ມວນຊົນຂອງທາງການຈີນ ຢ່າງໃດ ຄືໃນຖານະທີ່ເປັນສະມາຊິກຂອງຄົນກຸ່ມນ້ອຍ ທີ່ມີຄວາມສຸກໃຈ ດ້ວຍວັດທະນະທໍາທີ່ເຕັມໄປດ້ວຍສີສັນ ຊຶ່ງໂຮມທັງການລໍາ ການຟ້ອນ ແລະສຳຫຼັບພວກລ້ຽງສັດແບບເຄື່ອນທີ່ແລ້ວ ກໍມີການຍິງທະນູນຳ ພາບເຫລົ່ານີ້ເປັນສິ່ງສະໜັບສະໜຸນການກ່າວອ້າງຂອງລັດຖະບານຈີນວ່າ ມາດຕະຖານການຄອງຖີບຢູ່ໃນທິເບດກໍາລັງຖີບຕົວສູງຂຶ້ນເລື້ອຍໆ ແລະຊາວທິເບດທັງຫລາຍຕ່າງກໍພໍໃຈ ນາຍ Tanzen Lhundup ທີ່ສູນກາງຄົ້ນຄວ້າທິເບດວິທະຍາຂອງຈີນ ກ່າວວ່າ ຄວາມເປັນຫ່ວງເປັນໃຍຕໍໍ່ຊາວທິເບດຂອງປັກກິ່ງນັ້ນແມ່ນຈິງໃຈແທ້ ເຖິງແມ່ນເສດຖະກິດລະດັບທ້ອງຖິ່ນໄດ້ເຕີບໂຕຂຶ້ນ ແຕ່ກໍມີຍັງເກີດມີຄວາມ ຮູ້ສິດຜິດຫວັງເຊັ່ນກັນ ຢູ່ໃນກຸ່ມຊົນເຜົ່າທິເບດຫລາຍກຸ່ມ ໃນຮອບປີຜ່ານ ມານີ້ ມີຊາວທິເບດໄດ້ຈູດເຜົາຕົວເອງເກືອບ 30 ຄົນແລ້ວ ໂດຍການເດີນຂະບວນປະທ້ວງໃຫ້ເຫັນຢ່າງຈະແຈ້ງວ່າພວກເຂົາຍອມຕາຍດີກວ່າ ຈະຢູ່ພາຍໃຕ້ການປົກຄອງຈີນ ການປະທ້ວງຕໍ່ຕ້ານຈີນຫລາຍໆບັ້ນຜ່ານມາບໍ່ດົນນີ້ ດັ່ງເຊັ່ນການປະທ້ວງ ອີກບັ້ນນຶ່ງໃນແຂວງ Qinghai ທີ່ປະກອບສ່ວນໂດຍບັນດາພະສົງ ທີ່ມີບົດບາດແກນກາງຢູ່ໃນວັດທະນະທໍາທິເບດມາເປັນເວລາດົນນານນັ້ນ ສ່ວນໃນແຂວງ Gansu ພະອົງນີ້ ທີ່ບໍ່ຂໍເປີດເຜີຍຊື່ ກ່າວວ່າ ການປະທ້ວງບັ້ນຕ່າງໆ ແລະການຈູດເຜົາຕົນເອງຂອງຫລາຍໆຄົນນັ້ນ ບໍ່ໄດ້ພາໃຫ້ມີການປ່ຽນແປງ ທີ່ສັງເກດໄດ້ຢ່າງໃດ ຈາກລັດຖະບານປັກກິ່ງ ທ່ານ Lian Xiangmin ປະຈໍາສູນກາງຄົ້ນຄວ້າທິເບດວິທະຍາຂອງຈີນ ເຫັນພ້ອມນໍາທັດສະນະຂອງລັດຖະບານຈີນ ທີ່ວ່າການປະທ້ວງນັ້ນແມ່ນປຸກ ປັ່ນຂຶ້ນມາເອງ ບໍ່ແມ່ນເກີດຈາກຄວາມບໍ່ພໍໃຈຢ່າງແທ້ຈິງຂອງຜູ້ຄົນແຕ່ຢ່າງໃດ ສ່ວນຢູ່ໃນປະເທດຈີນ ການປະທ້ວງບັ້ນຕ່າງໆທີ່ເກີດຂຶ້ນໃນທິເບດນັ້ນສ່ວນ ໃຫຍ່ແມ່ນບໍ່ໄດ້ລົງຂ່າວຫລືເອີ່ຍເຖິງຢູ່ໃນວົງການສື່ມວນຊົນຂອງລັດ ຊຶ່ງໃນທາງກົງກັນຂ້າມແລ້ວສື່ມວນຊົນຂອງລັດຈະເພ່ງເລງໃສ່ໃນພິທີການທີ່ເນັ້ນໜັກວ່າທິເບດ ເປັນພາກສ່ວນນຶ່ງຂອງອານາເຂດຈີນທີ່ແຍກອອກບໍ່ໄດ້ ອົງດາໄລ ລາມະທີ່ຍັງຄົງເປັນຜູ້ມີອໍານາດດ້ານຈິດໃຈແລະສັນຍະລັກທາງ ການເມືອງສໍາລັບຊາວທິເບດນັ້ນ ໂດຍສ່ວນໃຫຍ່ແມ່ນຍັງບໍ່ທັນໃຫ້ຄວາມຄິດເຫັນໃດໆກ່ຽວກັບການຈູດເຜົາຕົນເອງຂອງຊາວທິເບດນັ້ນ ສໍາລັບທັງສອງຝ່າຍແລ້ວ ເຫດການຈູດເຜົາຕົນເອງນີ້ຍັງຄົງເປັນອາການຂອງບັນຫາ ທີ່ຝ່າຍອີກຝ່າຍນຶ່ງປະຕິເສດບໍ່ຍອມຮັບຮູ້ນັ້ນ ເບິ່ງວີດີໂອພາສາອັງກິດ: